# La lady Jane

La lady Jane (títol original en anglès, My Lady Jane) és una sèrie de televisió de fantasia històrica feta per a Amazon Prime Video protagonitzada per Emily Bader com a personatge principal. Produïda per MacDonald & Parkes, la sèrie està adaptada per Gemma Burgess a partir d'una novel·la de Jodi Meadows, Brodi Ashton i Cynthia Hand que va oferir una reinterpretació fantàstica de la vida de lady Jane Gray. S'ha subtitulat al català.
La sèrie està basada en les novel·les històriques per a joves adults de Brodi Ashton, Cynthia Hand i Jodi Meadows. La productora Parkes & MacDonald es va encarregar la sèrie amb Gemma Burgess i Meredith Glynn com a coproductores creadores i productores executives, i Jamie Babbit dirigint el pilot i sent la productora executiva, mentre que Sarah Bradshaw i Laurie MacDonald en són les productores executives. Es van encarregar vuit episodis per a la primera temporada de la sèrie. El novembre de 2022 es va anunciar que Anna Chancellor, Rob Brydon, Dominic Cooper i Jim Broadbent interpretarien papers secundaris com a aristòcrates.
El rodatge es va dur a terme al Regne Unit el 2022 abans de l'estrena prevista per a finals del 2023. El novembre de 2022, es va informar de la filmació a Great Chalfield Manor, fent de la residència dels Greys, Bradgate House, i el castell de Herstmonceux a East Sussex, simbolitzant el palau de Hampton Court. El dissenyador de producció Will Hughes-Jones inicialment tenia la intenció d'utilitzar l'autèntic Hampton Court, però va trobar que la seva arquitectura havia evolucionat massa des del segle XVI, mentre que Herstmonceux "sembla més a Hampton Court en aquell moment que no pas ara". Així i tot, els terrenys de Hampton Court es van utilitzar a la sèrie per a escenes a l'aire lliure. Hughes-Jones va seleccionar el castell de Broughton per a la residència dels Dudley. Altres punts de rodatge van ser el castell de Dover, el Dorney Court, la Hatfield House, Ashridge, el Museu a l'aire lliure de Chiltern, el Langley Park, l'església de Sant Bartomeu el Gran de Londres, l'església de santa Eteldreda de Hatfield i la Crossways Farm.
La sèrie es va projectar per primer cop al Festival de Cinema de Tribeca el 12 de juny de 2024 i es va emetre a Amazon Prime Video el 27 de juny de 2024.

## Referències

* ↑ Leake, Natasha. «Fans of Bridgerton rejoice: opulent star-studded series chronicling the life of Lady Jane Grey is coming to screens». Tatler, 04-01-2023.
* ↑ «La lady Jane». Goita què fan, ara!. [Consulta: 28 juliol 2024].
* ↑ Wiseman, Andreas. «Amazon Greenlights 'My Lady Jane' About Brit Monarch Jane Grey; Sets Emily Bader, Edward Bluemel & Jordan Peters To Lead Cast On Parkes+MacDonald Series». Deadline, 02-08-2022.
* ↑ Massoto, Erick. «Dominic Cooper Joins Emily Bader in Comedic Historical Reimagining 'My Lady Jane'». Collider, 03-11-2022.
* ↑ «Rob Brydon joins Amazon Prime's My Lady Jane». Chortle, 03-11-2022.
* ↑ «Amazon rewrites Lady Jane Grey story as feminist comedy because she 'deserves a different ending'». , 27 December 2022.
* ↑ Currie, Hannah. «Amazon Prime series My Lady Jane rumoured to have been filming at Great Chalfield Manor». Wiltshire Live, 03-11-2022.
* ↑ Graves, Kieran. «Filming for Amazon Prime 'supernatural period' drama series confirmed after crews descend on Dover». Kent Live, 17-11-2022.
* ↑ Wheeler, Tilly. «Where was My Lady Jane filmed? A deep dive into the locations and set design», 28-06-2024. [Consulta: 9 juliol 2024].
* ↑ Thapa, Shaurya. «Where was 'My Lady Jane' filmed? Inside the filming locations and stately homes behind the drama», 03-07-2024. [Consulta: 9 juliol 2024].